18.2. Болзошгүй өр төлбөр нь өнгөрсөн үйл явдлын үр дүнд үүссэн, төлөх дүн мэдэгдэхгүй байгаа эсхүл төлөх магадлал багатай үүрэг юм. Болзошгүй өр төлбөрт тэнцлийн гадуурх зээл, зээлтэй адилтгах хөрөнгөнд хамаарах үүрэг дансанд бүртгэсэн үүргүүд хамрагдана. 18.3. ХЗХ нь өнгөрсөн үйл явдлын үр дүнд хуулиар хүлээсэн болон гэрээний бус одоогийн үүрэгтэй, дүнг нь найдвартай тооцох боломжтой бөгөөд уг үүргийг барагдуулахад хөрөнгө зарцуулах магадлалтай үед нөөцийг хүлээн зөвшөөрнө. 18.4. Хэрэв дээрх нөхцөлүүд хангагдахгүй бол нөөц хүлээн зөвшөөрөхгүй, болзошгүй өр төлбөр гэж тодруулна. Болзошгүй өр төлбөрийг санхүүгийн тайланд тусгахдаа дараах зүйлсийг харгалзана: 18 .4.1.бүх болзошгүй өр төлбөрийг тэнцлийн гадуур бүртгэж, тайлагнана. 18 .4.2.бусдад хохирол учруулсны улмаас шүүхэд дуудагдаж байгаатай холбоотойгоор гарч болзошгүй зардлын дүнг тодруулах ба мөнгөн гүйлгээг тооцоолох боломжтой боловч төлөх магадлалгүй бол нөөцийг хүлээн зөвшөөрч, бүртгэхгүй, харин болзошгүй өр төлбөр гэж үзнэ. 18 .4.3.янз бүрийн зорилгоор баталгаа гаргасан тохиолдолд тайлангийн өдрөөр хүчин төгөлдөр буй баталгааг болзошгүй өр төлбөр гэж үзнэ. Баталгаатай холбогдуулан ХЗХ - нд төлбөрийн нэхэмжлэл ирэхгүй боловч төлбөр төлж болзошгүй эрсдэл үүснэ. 18 .4.4.зээлд хамаарах үүргийг мөн болзошгүй өр төлбөр гэж үзнэ. Харилцагчдад зээл олгох гэрээ байгуулсан боловч уг гэрээний дагуу хараахан зээл олгоогүй тохиолдолд хүлээсэн үүргийн дагуу мөнгийг шилжүүлэхэд бэлэн байна. 18.5. ХЗХ ямар нэг байдлаар алдагдалтай гэрээ байгуулсан бол тус гэрээний дагуу үүссэн одоогийн үүрэг хариуцлагыг нөөцөөр хүлээн зөвшөөрч, бүртгэнэ. Алдагдалтай гэрээ гэдэг нь гэрээний дагуу хүлээсэн үүргээ биелүүлэхэд гарах зайлсхийх боломжгүй зардал нь гэрээний дагуу хүртэх эдийн засгийн өгөөжөөс давах нөхцөлтэй хийгдсэн гэрээг хэлнэ. Уг гэрээнд заасан зайлсхийх боломжгүй зардалд гэрээг цуцлах хамгийн бага цэвэр зардал буюу энэ нь тус гэрээг биелүүлэхэд үүсэх зардлаас бага байх бөгөөд үүнд гэрээг биелүүлэхгүй байснаар бий болсон нөхөн олговор, торгууль багтана. 18.6. Хэрэв ХЗХ - ийн тасралтгүй үйл ажиллагаа алдагдсан буюу ХЗХ - д бүтцийн өөрчлөлт хийгдсэн бол түүнээс үүсэх шууд зарлагыг агуулсан бүтцийн өөрчлөлтийн нөөц байгуулж, ашиглана. 18 .7.Хуульч болон бусад шинжээчид шүүхийн шийдвэрээр төлбөр барагдуулах магадлалтай гэж таамагласан бол хуулийн байгууллагаар шийдэгдэж байгаа зүйлсэд зориулсан нөөцийг байгуулж, ашиглана. 18 .8.Зээлтэй холбоотой хүлээсэн үүрэгт байгуулсан нөөц гэж санхүүгийн хүндрэлд орсон зээлдэгчийн зээлийн нөхцөлийг хөнгөвчлөхийн тулд гаргасан санхүүгийн баталгаа, бусад хүлээсэн үүрэгтэй холбоотой үүсэх зардалд зориулсан өр төлбөрийг ойлгоно. Зээлд хамаарах үүрэг үүссэн тайлагналын өдрөөр уг үүрэгтэй холбоотой зээлийн эрсдэл үүсдэггүй тул НББОУС 37 'Нөөц, болзошгүй өр төлбөр ба болзошгүй хөрөнгө', СТОУС 9 'Санхүүгийн хэрэглүүр' - д заасан хүлээн зөвшөөрөлтийн шалгуур хангагдсан нөхцөлд зээлд хамаарах үүрэгт зориулсан нөөцийг дараах хоёр шалгуур зэрэг хангасан үед хүлээн зөвшөөрч, бүртгэнэ: 18 .8.1.гэрээний нөхцөлийн дагуу эх үүсвэрийг зарцуулах магадлал тайлагналын өдөр өндөр байгаа (жишээлбэл, нээсэн зээлийн шугамыг ашиглаж зээл олгох, санхүүгийн баталгааны гэрээний дагуу төлбөр хийгдэх)